hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ո՞վ է պատասխան տալու դատապարտյալների առողջությունը քայքայելու համար, հիվանդ դատապարտյալը կրկին հացադուլի մեջ է | Forrights.am
Հայկ Վարդանյանը կալանավայրում է 6 տարի: Այս 6 տարուց 5 տարին նա պահվել է ՙԴատապարտյալների հիվանդանոց՚ քրեակատարողական հիմնարկում: Առողջական վիճակի կարճատև թեթևացումների ժամանակ նրան կրկին տանում են իր տեղաբաշխման վայրը: Այս պահին Հայկ Վարդանյանը գտնվում է «Արմավիր՚ քրեակատարողական հիմնարկում:
«Իզմիրլյան՚ ԲԿ-ում նրան հետազոտել են և որոշել են¸ որ անհրաժեշտ է վիրահատություն¸ իսկ նախապես՝ հակաբակտերիալ բուժում: Սակայն բուժման ու վիրահատության  փոխարեն դատապարտյալին անսպասելիորեն տեղափոխել են «Արմավիր՚ ՔԿՀ:
Վրդովված դատապարտյալը հացադուլ է հայտարարել· Այսօր հացադուլի 7-րդ օրն է: Կինը վստահեցնում է¸ որ ամուսնու վիճակը օրեցօր ավելի է ծանրանում:
Իր առողջության համար պայքարի ճանապարհին Հայկը առաջին անգամ չէ¸ որ ծայրահեղ վտանգավոր միջոցի է դիմում: Վերջին հացադուլը օգոստոսին էր: Տևեց 23 օր: Այն ժամանակ պահանջը իրեն հիվանդանոց տեղափոխելն էր: Հիմա էլ նույնն է՝ բժշկական հսկողություն  սահմանել¸ բուժել¸ վիրահատել¸ չխախտել առողջ վիճակում պատիժը կրելու դատապարտյալի իրավունքը:
«Քրեակատարողական բժշկության կենտրոն» ՊՈԱԿ–ի փոխտնօրեն¸ հասարակայնության հետ կապերի պատասխանատու Նաիրա Բաբայանը Forrigts.am-ին բացատրելով, թե ինչու Հայկ Վարդանյանին չեն տեղափոխում ՙԴատապարտյալների հիվանդանոց՚, ասել էր. «Ես խոսել եմ Հայկի կնոջ հետ, վիճակը նորմալ է, քաշը 11 կիլո է պակասել, շաքարը 5.9; Նյարդաբանը նույնպես նայել է, ուներ ընդամենը թեթևակի լարված վիճակ, նշանակվել է հանգստացնողներ , որից նա հրաժարվել է, պահանջելով իրեն տեղափոխեն դատապարտյալների հիվանդանոց; Նա հիմա ստացիոնար բուժման կարիք չունի»:
Մինչդեռ դատապարտյալի  կինն այլ կարծիքի է· «Եթե նա առողջ մարդ է¸ ինչո՞ւ են  նրան 5 տարի պահել կալանավայրի հիվանդանոցում: Շագանակագեղձի ադենոմա ենք վիրահատել¸ երիկամի ավազ ու քար ենք հեռացրել¸ բայց հիմա մյուս երկկամի մեջ ունի քար ու ավազ¸ երկկողմանի ճողվացք ենք վիրահատել ¸  միզուկը  մի քիչ բացել են¸  բժիշկն ասաց՝ փառք Աստծո¸ազոտը  կիջնի¸ չի խեղդվի¸ ինչի սպասենք¸ որ խեղդվի¸ հետա ասեն¸ ինֆարկտ խփեց»՚:
Հայկ Վարդանյանի հիմնական հիվանդությունը¸ որն անտանելի է դարձնում նրա կյանքը միզուկի ստրիկտուրան է¸ այսինքն՝ նեղացումը: Սա  տղամարդկանց ծանր, խեղող հիվանդություն է, որի դեպքում առաջանում է միզուկի կտրուկ կամ աստիճանական սպիացում, ինչից հետո այն փակվում է¸ միզելը դառնում է անհնարին¸ արյան մեջ ավելանում է ազոտի պարունակությունը:
Բացի դա¸ Հայկի աշխոտորշման մեջ նշված է·«ՙՍտորին միզուղիների ինֆեկցիա ¸ միզաքարային հիվանդություն¸ձախ երիկամի ավազի¸ քարի¸ զարկ հիպերտենզիա ծանր ընթացք¸ շաքարային դիաբեթ տիպ 2 ինսուլին պահանջող ձևով՚·
Մարգարիտա Վարդանյանը ասում է¸ որ սխալ բուժումների¸ քրեակատարողական հիմնարկների բժիշկների անուշադրության հետևանքով է բարդացել շաքարային դիաբեթը¸ հասել ինսուլինակախյալ փուլի¸ այդ անուշադրության¸ սխալ բուժումների պատճառով է խեղվել միզապարկը։
«Դատապարտյալների հիվանդանոցի՚ գլխավոր բժիշկ Ոսկանյանը երեք տարի ամուսնուս պահեց բաց կատեդրով¸ ու հիմա երբ որ ես գնացի պրոֆեսորի մոտ¸ նա ասեց¸ դա է պատճառը¸ որ միզապարկը թուլացել է¸ չի գործում¸ մեզը անընդհատ հոսում  է¸ նա այլևս չունի միզապարկ՚¸ — գանգատվում է Հայկ Վարդանյանի կինը:
Քաղաքացիական հիվանդանոցի բժիշկները վերջին հետազոտությունից հետո ցուցում են տվել¸ որի համաձայն Հայկ Վարդանյանին պետք է պահել ուռոլոգի¸ սրտաբանի¸ էնդոկրենոլոգի¸ ինֆեկցիոնիստի պարտադիր հսկողության տակ¸ այսինքն՝ գոնե ՙԴատապարտյալների հիվանդանոց՚ ՔԿՀ-ում:
Սակայն Հայկ Վարդանյանին պահում են ՙԱրմավիր՚ ՔԿՀ-ում: ՊՈԱԿ-ից ասել են նրա կնոջը¸ որ կարող են բժշկական օգնություն ցուցաբերել միայն այն ժամանակ¸ եթե դատապարտյալը ուշագնաց լինի:
«ՊՈԱԿ-ից ասում էին¸ որ վիճակը բավարար է¸ ճնշումը իջել  է 110¸ շաքարը¸ 4¸8 – 5¸0 է¸ ու ես շատ զարմանում էի այս թվերի կապակցությամբ¸ որովհետև նման ցուցանիշներ ունեցել ենք 10 տարի առաջ: Դե¸ Հայկի հետ հեռախոսային կապ պահելով իմանում էի¸ որ ինքը շատ թույլ է ու վատ¸ որ իրեն չեն կարող օգնել¸ որովհետև նա դեռ չի ուշաթափվել: Նառա Բաբայանն էր ասում՝ ուզում է վնասի իրեն¸ թող վնասի¸ մենք իրավունք չունենք միջամտել ու նրան խանգարել· Ո՞նց կարող է բժիշկը հիվանդ կալանավորին վերաբերվի հենց այնպես¸ մեռնում է¸ թող մեռնի¸ չէ որ նրանք Հիպոկրատի երդում են տվել՚¸ — պատմում է դատապարտյալի կինը:
Վերջին հացադուլից հետո Հայկ Վարդանյանին տեղափոխել էին Էջմիածնի հիվանդանոց¸ որտեղ սկսել են նրան ինսուլին ներարկել: Նույն հարկաբաժնում պահել են կորոնավիրուսով հիվանդների:
Հիվանդանոցում Վարդանյանի ջերմությունը բարձրացել է: Հայկի կինը ասում է¸ որ նույնիսկ հիվանդանոցի աշխատողներն էին վախենում վարակվել; «ՊՈԱԿ-ից ասում են՝  մենք բժիշկներս փորձում ենք օգնել¸ ինչո՞ւմ է  օգնությունը: Որ տանեն¸ դնեն կոռոնայով հիվանդների կողքի՞ն՚:
Նա պատրաստվում է պատասխանատվության կանչել բոլոր այն բժիշկներին և ՙՔրեակատարողական բժշկության կենտրոն» ՊՈԱԿ–ի աշխատողներին¸ որոնց գործողությունների պատճառով իր ամուսինը կորցրել է առողջությունը: Ասում է¸ որ ՙՊՈԱԿ-ի Նառան իր զանգերին  այլևս չի պատասխանում· Երբ զանգում է¸ ասում են՝ տեղում չի¸ գնացել է «Արմավիր՚¸ «Նուբարաշեն՚¸ չգիտենք¸ կգա¸ թե չէ:
«Ես լսել եմ  նրանց և բժշկի խոսակցոթյունը հեռախոսով¸ որ  բժշկին ասում են՝ ինչո՞ւ եք ասել¸ որ վիրահատություն է պետք¸ բժիշկն էլ ասում է ինձ¸ էս ինչեր՞ի մեջ եք ինձ գցում՚¸ — գանգատվում է դատապարտյալի կինը: Իսկ նրա հիվանդ ամուսնուն չի մնում այլ ելք¸ քան հացադուլ հայտարարել և դիմել մամուլին:
Նախորդ նյութըԱրցախի քաղաքացին Ադրբեջանի հետախուզության ծառայություններին է տրամադրել պետական գաղտնիք հանդիսացող, հույժ գաղտնի տեղեկություններ. Արցախի ՔԿ
Հաջորդ նյութըԱՄՆ-ն 2 մլն դոլար կհատկացնի ԼՂ հակամարտության գոտում ականազերծման համար
ԱՄՆ միջնորդությամբ հայ 17 գերիները վերադարձվել են
«Էսօր տուն վառողն էլ, չվառողն էլ նույն օրի են»․ Ինչ խնդիրներ ունեն Աղավնոյի նախկին բնակիչները
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԱՄՆ միջնորդությամբ հայ 17 գերիները վերադարձվել են
«Էսօր տուն վառողն էլ, չվառողն էլ նույն օրի են»․ Ինչ խնդիրներ...
Edit with Live CSS
Write CSS OR LESS and hit save. CTRL + SPACE for auto-complete.